CELEX: 32020R0762
Language: el
Date: 2020-06-09 00:00:00
Title: Κανονισμός (ΕΕ) 2020/762 της Επιτροπής της 9ης Ιουνίου 2020 σχετικά με την τροποποίηση του κανονισμού (ΕΕ) αριθ. 142/2011 όσον αφορά τα μικροβιολογικά πρότυπα για τις πρώτες ύλες τροφών για ζώα συντροφιάς, τις απαιτήσεις σχετικά με τις εγκεκριμένες εγκαταστάσεις, τις τεχνικές παραμέτρους που εφαρμόζονται στην εναλλακτική μέθοδο διεργασίας εξαερίωσης «Brookes» και στην υδρόλυση των τετηγμένων λιπών, και τις εξαγωγές μεταποιημένης κόπρου, αίματος, προϊόντων αίματος και ενδιάμεσων προϊόντων (Κείμενο που παρουσιάζει ενδιαφέρον για τον ΕΟΧ)

10.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 182/3
               
            
         ΚΑΝΟΝΙΣΜΟΣ (ΕΕ) 2020/762 ΤΗΣ ΕΠΙΤΡΟΠΗΣ
         της 9ης Ιουνίου 2020
         σχετικά με την τροποποίηση του κανονισμού (ΕΕ) αριθ. 142/2011 όσον αφορά τα μικροβιολογικά πρότυπα για τις πρώτες ύλες τροφών για ζώα συντροφιάς, τις απαιτήσεις σχετικά με τις εγκεκριμένες εγκαταστάσεις, τις τεχνικές παραμέτρους που εφαρμόζονται στην εναλλακτική μέθοδο διεργασίας εξαερίωσης «Brookes» και στην υδρόλυση των τετηγμένων λιπών, και τις εξαγωγές μεταποιημένης κόπρου, αίματος, προϊόντων αίματος και ενδιάμεσων προϊόντων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (1), και ιδίως το άρθρο 7 παράγραφος 2, το άρθρο 20 παράγραφος 11, το άρθρο 21 παράγραφος 6 στοιχείο δ), το άρθρο 27 στοιχεία β) και γ), το άρθρο 31 παράγραφος 2, το άρθρο 40 στοιχεία β), δ) και ε), το άρθρο 41 παράγραφος 1 δεύτερο εδάφιο, το άρθρο 41 παράγραφος 3 πρώτο εδάφιο, το άρθρο 42 παράγραφος 2 στοιχεία α), β) και γ) και το άρθρο 43 παράγραφος 3 πρώτο εδάφιο,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (2) θεσπίζει κανόνες για τη δημόσια υγεία και την υγεία των ζώων όσον αφορά τα ζωικά υποπροϊόντα και τα παράγωγα προϊόντα, προκειμένου να προλαμβάνονται και να ελαχιστοποιούνται οι κίνδυνοι που προκύπτουν από τα εν λόγω προϊόντα για τη δημόσια υγεία και την υγεία των ζώων. Στους εν λόγω κανόνες περιλαμβάνονται και τα μικροβιολογικά πρότυπα για τις πρώτες ύλες για ζώα συντροφιάς, οι απαιτήσεις που αφορούν ορισμένες εγκεκριμένες εγκαταστάσεις, οι όροι για την εισαγωγή κεράτων και προϊόντων με βάση τα κέρατα, χηλών και προϊόντων με βάση τις χηλές και οι κανόνες για τις εξαγωγές μεταποιημένης κόπρου, αίματος, προϊόντων αίματος και ενδιάμεσων προϊόντων.
                  
               
                     (2)
                  
                  
                     Σύμφωνα με το άρθρο 26 παράγραφος 1 του κανονισμού (ΕΚ) αριθ. 1069/2009, φυτά που έχουν εγκριθεί ή καταχωριστεί σύμφωνα με το άρθρο 4 του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (3) ή σύμφωνα με το άρθρο 6 του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (4), μπορούν, υπό ορισμένες προϋποθέσεις, να χειρίζονται, να μεταποιούν ή να αποθηκεύουν ζωικά υποπροϊόντα που δημιουργούνται επιτόπου. Επομένως, είναι σκόπιμο τα εγκεκριμένα σφαγεία να μπορούν να εφαρμόζουν ορισμένες χημικές μεθόδους, εκτός από εκείνες που αναφέρονται ως τυποποιημένες ή εναλλακτικές μέθοδοι μεταποίησης, για τη διατήρηση ορισμένων υλικών της κατηγορίας 3 που παράγονται επιτόπου, ώστε να επιτυγχάνεται όγκος υγρού, ο οποίος να μπορεί να αποθηκεύεται και να μεταφέρεται ευκολότερα.
                  
               
                     (3)
                  
                  
                     Η χημική συντήρηση, εκτός της εγκεκριμένης ως εναλλακτικής μεθόδου μεταποίησης, δεν μεταποιεί πρώτες ύλες σε παράγωγα προϊόντα. Για λόγους ασφάλειας δικαίου, είναι αναγκαίο να προβλεφθούν κανόνες σχετικά με την αποθήκευση, τη μεταφορά και τη μετέπειτα απόρριψη ή χρήση των υλικών αυτών. Ως εκ τούτου, το άρθρο 19 και το παράρτημα IX του κανονισμού (ΕΕ) αριθ. 142/2011 θα πρέπει να τροποποιηθούν αναλόγως.
                  
               
                     (4)
                  
                  
                     Στο παράρτημα I του κανονισμού (ΕΕ) αριθ. 142/2011 περιλαμβάνεται ορισμός των καλλιεργητικών μέσων. Τα καλλιεργητικά μέσα χρησιμοποιούνται ευρέως στην παραγωγή μανιταριών. Ο ορισμός των καλλιεργητικών μέσων θα πρέπει να καλύπτει τη χρήση των καλλιεργητικών μέσων για την παραγωγή μανιταριών.
                  
               
                     (5)
                  
                  
                     Στο παράρτημα I του κανονισμού (ΕΕ) αριθ. 142/2011 θα πρέπει να προστεθεί ορισμός του «κριτηρίου υγιεινής της παραγωγικής διαδικασίας» με σκοπό να αντικατασταθεί στο παράρτημα XIII κεφάλαιο II σημείο 6 το τρέχον πρότυπο προϊόντος που βασίζεται στον αριθμό εντεροβακτηριδίων με τιμές για τον απαιτούμενο αριθμό δειγμάτων και τα όρια για τα εντεροβακτηρίδια ως κριτήριο για την αποδεκτή λειτουργία της παραγωγικής διαδικασίας.
                  
               
                     (6)
                  
                  
                     Το παράρτημα I του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (7)
                  
                  
                     Βάσει των νέων επιστημονικών και τεχνικών εξελίξεων, οι παράμετροι θερμοκρασίας της διεργασίας εξαερίωσης «Brookes» θα πρέπει να ευθυγραμμιστούν με τα υφιστάμενα πρότυπα για την αποτέφρωση των ζωικών υποπροϊόντων. Το παράρτημα IV του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (8)
                  
                  
                     Το παράρτημα VIII κεφάλαιο II του κανονισμού (ΕΕ) αριθ. 142/2011 ορίζει απαιτήσεις για την ταυτοποίηση των ζωικών υποπροϊόντων, συμπεριλαμβανομένης της επισήμανσης. Οι πρώτες ύλες τροφών για ζώα συντροφιάς πρέπει να επισημαίνονται ανάλογα, ώστε να αποτρέπεται η επιμόλυνση των τροφίμων ή η μόλυνση των ανθρώπων.
                  
               
                     (9)
                  
                  
                     Το παράρτημα VIII του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (10)
                  
                  
                     Με τον κανονισμό (ΕΚ) αριθ. 2073/2005 της Επιτροπής (5) θεσπίστηκαν κριτήρια υγιεινής της παραγωγικής διαδικασίας με σκοπό την ασφάλεια των τροφίμων βάσει επιστημονικής εκτίμησης της επικινδυνότητας. Σύμφωνα με τις ίδιες αρχές, η ασφάλεια των πρώτων υλών τροφών για ζώα συντροφιάς μπορεί να διατηρηθεί εάν οι διατάξεις σχετικά με τη συμμόρφωση με τα κριτήρια υγιεινής της παραγωγικής διαδικασίας που καθορίζονται για την παρασκευή κρέατος, δηλαδή μη μεταποιημένου κρέατος για ανθρώπινη κατανάλωση, που προβλέπονται στο παράρτημα I κεφάλαιο 2 σημείο 2.1.8 του κανονισμού (ΕΚ) αριθ. 2073/2005, αντικαταστήσουν τα υφιστάμενα μικροβιολογικά πρότυπα για τα εντεροβακτηρίδια στο προϊόν. Επομένως, το παράρτημα XIII κεφάλαιο II του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (11)
                  
                  
                     Για την προαγωγή της επιστήμης, θα πρέπει να χορηγηθεί παρέκκλιση για ορισμένα αντικείμενα συλλογών φυσικής ιστορίας. Οι απαιτήσεις για τα κυνηγετικά τρόπαια και άλλα παρασκευάσματα, που προβλέπονται στο παράρτημα XIII κεφάλαιο VI του κανονισμού (ΕΕ) αριθ. 142/2011 θα πρέπει να τροποποιηθούν αναλόγως.
                  
               
                     (12)
                  
                  
                     Στο παράρτημα XIII κεφάλαιο XI του κανονισμού (ΕΕ) αριθ. 142/2011 καθορίζονται ειδικές απαιτήσεις για τα παράγωγα λίπους. Θα πρέπει να διευκρινιστεί ότι, κατά τη μεταποίηση, θα πρέπει να επιτυγχάνεται τουλάχιστον η θερμοκρασία που απαιτείται στο κεφάλαιο αυτό. Το παράρτημα XIII κεφάλαιο XI του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (13)
                  
                  
                     Οι απαιτήσεις για τις εισαγωγές ορισμένων προϊόντων που προέρχονται από οστά, κέρατα και χηλές οι οποίες ορίζονται στο παράρτημα XIV κεφάλαιο II τμήμα 7 σημείο 2 στοιχείο δ) του κανονισμού (ΕΕ) αριθ. 142/2011 μπορούν να νοούνται ως σωρευτικές απαιτήσεις. Το σημείο 2 στοιχείο δ) θα πρέπει να αναθεωρηθεί με σκοπό να διευκρινιστεί ότι οι εν λόγω απαιτήσεις εφαρμόζονται εναλλακτικά.
                  
               
                     (14)
                  
                  
                     Στο παράρτημα XIV κεφάλαιο V καθορίζονται κανόνες για την εξαγωγή μεταποιημένης κόπρου. Μετά την αναθεώρηση των απαιτήσεων για την εξαγωγή οργανικών λιπασμάτων και βελτιωτικών εδάφους των υλικών της κατηγορίας 3 που καθορίζονται στον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (6), είναι αναγκαίο να ευθυγραμμιστούν οι κανόνες για τις εξαγωγές μεταποιημένης κόπρου με τις προαναφερθείσες νέες απαιτήσεις.
                  
               
                     (15)
                  
                  
                     Το άρθρο 43 του κανονισμού (ΕΚ) αριθ. 1069/2009 ορίζει ότι η εξαγωγή ορισμένων υλικών της κατηγορίας 1 και 2 μπορεί να επιτραπεί μόνο βάσει εναρμονισμένων κανόνων. Το παράρτημα XII, καθώς και το παράρτημα XIV κεφάλαιο II τμήματα 2 και 3 του κανονισμού (ΕΕ) αριθ. 142/2011 προβλέπουν τους όρους υπό τους οποίους επιτρέπεται η εισαγωγή αίματος, προϊόντων αίματος και ενδιάμεσων προϊόντων για την παραγωγή τελικών φαρμακευτικών προϊόντων ή για να υποβληθούν σε συγκεκριμένο στάδιο παραγωγής στην αλυσίδα παρασκευής φαρμακευτικών προϊόντων. Επομένως, θα πρέπει να επιτραπεί η εξαγωγή αίματος, προϊόντων αίματος και ενδιάμεσων προϊόντων, τα οποία συμμορφώνονται με τις απαιτήσεις για την εισαγωγή ή τη διάθεση στην αγορά και οι κανόνες για την εξαγωγή θα πρέπει να καθοριστούν στο παράρτημα XIV κεφάλαιο V του κανονισμού (ΕΕ) αριθ. 142/2011.
                  
               
                     (16)
                  
                  
                     Το παράρτημα XIV κεφάλαιο V του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (17)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 142/2011 τροποποιείται ως εξής:
            
                        1)
                     
                     
                        το άρθρο 19 τροποποιείται ως εξής:
                        
                                    α)
                                 
                                 
                                    στο στοιχείο β) προστίθεται το ακόλουθο σημείο:
                                    
                                                «xi)
                                             
                                             
                                                διεργασίες αλλαγής φάσης υλικών της κατηγορίας 3, όπως:
                                                
                                                            —
                                                         
                                                         
                                                            η θερμοσυσσωμάτωση αίματος,
                                                         
                                                      
                                                            —
                                                         
                                                         
                                                            η φυγοκέντρηση αίματος,
                                                         
                                                      
                                                            —
                                                         
                                                         
                                                            η συγκράτηση όπως ορίζεται στο παράρτημα IX κεφάλαιο V,
                                                         
                                                      
                                                            —
                                                         
                                                         
                                                            η υδρόληση οπλών, τριχών χοίρων, φτερών και τριχών
                                                         
                                                      που προορίζονται για μεταποίηση με τις μεθόδους μεταποίησης που καθορίζονται στον παρόντα κανονισμό.»
                                             
                                          
                              
                                    β)
                                 
                                 
                                    το στοιχείο δ) αντικαθίσταται από το ακόλουθο κείμενο:
                                    
                                                «δ)
                                             
                                             
                                                κεφάλαιο V, όταν αποθηκεύουν στα αγροκτήματα ζωικά υποπροϊόντα, όπως αναφέρονται στο άρθρο 24 παράγραφος 1 στοιχείο η) ή στοιχείο θ) του εν λόγω κανονισμού, υπό την προϋπόθεση ότι τα μη μεταποιημένα ζωικά υποπροϊόντα στη συνέχεια απορρίπτονται, όπως αναφέρεται στο άρθρο 4 του εν λόγω κανονισμού·»·
                                             
                                          
                              
                                    γ)
                                 
                                 
                                    προστίθεται το ακόλουθο στοιχείο:
                                    
                                                «ε)
                                             
                                             
                                                όταν οι πράξεις που αναφέρονται στα σημεία i) έως vii) και xi) του στοιχείου β) πραγματοποιούνται επιτόπου στην εγκεκριμένη εγκατάσταση ή μονάδα που αναφέρεται στο άρθρο 26 παράγραφος 1 του κανονισμού (ΕΚ) αριθ. 1069/2009 που παράγει τα εν λόγω υλικά, η αρμόδια αρχή μπορεί να επιτρέπει την πράξη χωρίς καταχώριση σύμφωνα με το άρθρο 23 ή έγκριση σύμφωνα με το άρθρο 24 παράγραφος 1 στοιχείο η) του εν λόγω κανονισμού, υπό την προϋπόθεση ότι τα ζωικά υποπροϊόντα αποθηκεύονται, μεταφέρονται και απορρίπτονται ή χρησιμοποιούνται ως μη μεταποιημένα ζωικά υποπροϊόντα σύμφωνα με τον κανονισμό (ΕΚ) αριθ. 1069/2009.».
                                             
                                          
                              
                  
                        2)
                     
                     
                        Τα παραρτήματα I, IV, VIII, IX, XIII και XIV τροποποιούνται σύμφωνα με το κείμενο που περιλαμβάνεται στο παράρτημα του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Ιουνίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 300 της 14.11.2009, σ. 1.
         
            (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (3)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (4)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
         
            (5)  Κανονισμός (ΕΚ) αριθ. 2073/2005 της Επιτροπής, της 15ης Νοεμβρίου 2005, περί μικροβιολογικών κριτηρίων για τα τρόφιμα (ΕΕ L 338 της 22.12.2005, σ. 1).
         
            (6)  Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 147 της 31.5.2001, σ. 1).
      
      
         
            ΠΑΡΑΡΤΗΜΑ
            Τα παραρτήματα I, IV, VIII, IX, XIII και XIV του κανονισμού (ΕΕ) αριθ. 142/2011 τροποποιούνται ως εξής:
            
                        1)
                     
                     
                        στο παράρτημα I, το σημείο 59 αντικαθίσταται από το ακόλουθο κείμενο και προστίθεται το σημείο 60:
                        
                                    «59.
                                 
                                 
                                    “καλλιεργητικά μέσα”: τα υλικά, συμπεριλαμβανομένου του χώματος για μεταφύτευση σε γλάστρα, πλην του εδάφους in situ, στα οποία αναπτύσσονται φυτά ή μανιτάρια και τα οποία χρησιμοποιούνται ανεξάρτητα από το έδαφος in situ·
                                 
                              
                                    60.
                                 
                                 
                                    “κριτήριο υγιεινής της παραγωγικής διαδικασίας”: είναι κριτήριο που δηλώνει την αποδεκτή λειτουργία της παραγωγικής διαδικασίας. Τέτοιου είδους κριτήριο δεν εφαρμόζεται στα προϊόντα που διατίθενται στην αγορά. Καθορίζει μια ενδεικτική τιμή μόλυνσης η υπέρβαση της οποίας απαιτεί τη λήψη διορθωτικών μέτρων για να διατηρηθεί η υγιεινή της διαδικασίας σύμφωνα με τις γενικές απαιτήσεις για την ασφάλεια των ζωοτροφών.»
                                 
                              
                  
                        2)
                     
                     
                        στο παράρτημα IV κεφάλαιο IV τμήμα 2 σημείο E.2, το στοιχείο δ) αντικαθίσταται από το ακόλουθο κείμενο:
                        
                                    «δ)
                                 
                                 
                                    Κάθε μονάδα μεταποίησης πρέπει να έχει δύο καυστήρες και δύο βοηθητικούς ανεμιστήρες ασφαλείας σε περίπτωση διακοπής της λειτουργίας του καυστήρα ή του ανεμιστήρα. Ο δευτερεύων θάλαμος πρέπει να έχει σχεδιαστεί για ελάχιστο χρόνο παραμονής δύο δευτερολέπτων σε θερμοκρασία τουλάχιστον 850 °C όταν πληρούνται όλες οι συνθήκες καύσης»
                                 
                              
                  
                        3)
                     
                     
                        το παράρτημα VIII κεφάλαιο II παράγραφος 2 στοιχείο β) τροποποιείται ως εξής:
                        
                                    i)
                                 
                                 
                                    το σημείο vii) αντικαθίσταται από το ακόλουθο κείμενο:
                                    
                                                “vii)
                                             
                                             
                                                στην περίπτωση πρώτων υλών τροφών για ζώα συντροφιάς, “Να χρησιμοποιείται μόνο ως τροφή για ζώα συντροφιάς. Να φυλάσσεται μακριά από τρόφιμα. Να πλένετε τα χέρια και να καθαρίζετε τα εργαλεία και τις επιφάνειες μετά τον χειρισμό αυτού του προϊόντος”·”·
                                             
                                          
                              
                                    ii)
                                 
                                 
                                    προστίθεται το ακόλουθο νέο σημείο xxi):
                                    
                                                «xxi)
                                             
                                             
                                                στην περίπτωση υλικών για αποτοξίνωση που αναφέρονται στο παράρτημα VIII κεφάλαιο VII, οι λέξεις: “Υλικά που προορίζονται για αποτοξίνωση. Ακατάλληλα για διάθεση στην αγορά”.»
                                             
                                          
                              
                  
                        4)
                     
                     
                        στο παράρτημα IX κεφάλαιο II, το στοιχείο ι) αντικαθίσταται και προστίθεται το νέο στοιχείο ια) ως εξής:
                        
                                    «ι)
                                 
                                 
                                    κοσκίνισμα·
                                 
                              
                                    ια)
                                 
                                 
                                    διεργασίες αλλαγής φάσης υλικών της κατηγορίας 3, όπως η θερμοσυσσωμάτωση αίματος, η φυγοκέντρηση αίματος, η συγκράτηση, όπως ορίζεται στο παράρτημα IX κεφάλαιο V, η υδρόλυση των οπλών, των τριχών χοίρων, των φτερών και των τριχών που προορίζονται για μεταποίηση με τις μεθόδους μεταποίησης που καθορίζονται στον παρόντα κανονισμό.»
                                 
                              
                  
                        5)
                     
                     
                        το παράρτημα XIII τροποποιείται ως εξής:
                        
                                    α)
                                 
                                 
                                    στο κεφάλαιο II, η παράγραφος 6 αντικαθίσταται από το ακόλουθο κείμενο:
                                    
                                                «6.
                                             
                                             
                                                Τυχαία δείγματα πρέπει να λαμβάνονται από πρώτες ύλες τροφών για ζώα συντροφιάς κατά την παραγωγή και/ή κατά την αποθήκευση (πριν από την αποστολή), ώστε να επαληθεύεται η συμμόρφωση με τα ακόλουθα πρότυπα:
                                                Σαλμονέλα: απουσία σε 25 g, n = 5, c = 0, m = 0, M = 0.
                                                Η παραγωγική διαδικασία πρώτων υλών τροφών για ζώα συντροφιάς πρέπει να πληροί το ακόλουθο κριτήριο υγιεινής της παραγωγικής διαδικασίας:
                                                Εντεροβακτηρίδια: n = 5, c = 2, m = 500 σε 1 g, M = 5 000 σε 1 g
                                                Όπου:
                                                
                                                            n
                                                         
                                                         
                                                            =
                                                         
                                                         
                                                            ο αριθμός των προς έλεγχο δειγμάτων·
                                                         
                                                      
                                                            m
                                                         
                                                         
                                                            =
                                                         
                                                         
                                                            η κατώτατη τιμή για τον αριθμό των βακτηρίων· το αποτέλεσμα θεωρείται ικανοποιητικό, αν ο αριθμός των βακτηρίων σε όλα τα δείγματα δεν υπερβαίνει το m·
                                                         
                                                      
                                                            M
                                                         
                                                         
                                                            =
                                                         
                                                         
                                                            η μέγιστη τιμή για τον αριθμό των βακτηρίων· το αποτέλεσμα θεωρείται μη ικανοποιητικό, αν ο αριθμός των βακτηρίων σε ένα ή περισσότερα δείγματα είναι ίσος ή μεγαλύτερος από Μ· και
                                                         
                                                      
                                                            c
                                                         
                                                         
                                                            =
                                                         
                                                         
                                                            ο αριθμός των δειγμάτων στον οποίο ο αριθμός των βακτηρίων μπορεί να κυμαίνεται μεταξύ m και Μ. Το δείγμα εξακολουθεί να θεωρείται αποδεκτό, αν ο αριθμός των βακτηρίων των υπόλοιπων δειγμάτων είναι ίσος ή μικρότερος από m.
                                                         
                                                      Οι υπεύθυνοι λαμβάνουν μέτρα, στο πλαίσιο των διαδικασιών τους που βασίζονται στις αρχές της ανάλυσης κινδύνου και των κρίσιμων σημείων ελέγχου (HACCP), ώστε να διασφαλίζεται ότι η προμήθεια, ο χειρισμός και η μεταποίηση των πρώτων υλών και των πρώτων υλών τροφών για ζώα συντροφιάς που έχουν υπό τον έλεγχό τους πραγματοποιείται με τέτοιον τρόπο ώστε να τηρούνται τα προαναφερθέντα πρότυπα ασφάλειας και το κριτήριο υγιεινής της παραγωγικής διαδικασίας. Αν δεν τηρούνται τα πρότυπα ασφάλειας και το κριτήριο υγιεινής της παραγωγικής διαδικασίας, ο υπεύθυνος λαμβάνει αναλογικά διορθωτικά μέτρα σύμφωνα με τη γραπτή διαδικασία που αναφέρεται στην εισαγωγική πρόταση του άρθρου 29 παράγραφος 1 του κανονισμού (ΕΚ) αριθ. 1069/2009 και τις διαδικασίες που βασίζονται στις αρχές HACCP, όπως ορίζεται στο άρθρο 29 παράγραφος 2 στοιχεία ε) και στ) του εν λόγω κανονισμού.
                                                Η μη συμμόρφωση και, εφόσον διαπιστώνεται, η αιτία της, τα εφαρμοζόμενα διορθωτικά μέτρα και τα αποτελέσματα των μέτρων ελέγχου κοινοποιούνται στην αρμόδια αρχή. Αν η αρμόδια αρχή δεν πεισθεί ότι έχουν ληφθεί τα αναγκαία διορθωτικά μέτρα, μπορεί να επιβάλει στον υπεύθυνο τη λήψη πρόσθετων μέτρων, συμπεριλαμβανομένης της επισήμανσης για τον χειρισμό, και να απαιτήσει από τον υπεύθυνο να λάβει περαιτέρω δείγματα για μικροβιολογική εξέταση.»
                                             
                                          
                              
                                    β)
                                 
                                 
                                    στο κεφάλαιο VI σημείο Γ.1, το στοιχείο ε) αντικαθίσταται από το ακόλουθο κείμενο:
                                    
                                                «ε)
                                             
                                             
                                                είναι αντικείμενα συλλογών φυσικής ιστορίας ή για την προαγωγή της επιστήμης και:
                                                
                                                            i)
                                                         
                                                         
                                                            έχουν διατηρηθεί σε μέσα, όπως το αλκοόλ ή η φορμαλδεΰδη, που επιτρέπουν την παρουσίαση των ειδών,
                                                         
                                                      
                                                            ii)
                                                         
                                                         
                                                            έχουν ενσωματωθεί πλήρως σε μικροδιαφάνειες (micro-slides)· ή
                                                         
                                                      
                                                            iii)
                                                         
                                                         
                                                            αποτελούνται από ολόκληρους σκελετούς ή μέρη αυτών, οστά ή δόντια, που προορίζονται για ανταλλαγή αποκλειστικά μεταξύ μουσείων και εκπαιδευτικών ιδρυμάτων·»
                                                         
                                                      
                                          
                              
                                    γ)
                                 
                                 
                                    στο κεφάλαιο XI, το σημείο 1 στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                μετεστεροποίηση ή υδρόλυση σε θερμοκρασία τουλάχιστον 200 °C, υπό αντίστοιχη κατάλληλη πίεση, επί τουλάχιστον 20 λεπτά (γλυκερίνη, λιπαρά οξέα και εστέρες)»
                                             
                                          
                              
                  
                        6)
                     
                     
                        το παράρτημα XIV τροποποιείται ως εξής:
                        
                                    α)
                                 
                                 
                                    στο κεφάλαιο II τμήμα 7παράγραφος 2, τοστοιχείο δ) αντικαθίσταται από το ακόλουθο κείμενο:
                                    
                                                «δ)
                                             
                                             
                                                την επιβεβαίωση ότι το προϊόν δεν προορίζεται, σε κανένα στάδιο, να διοχετευτεί για οποιαδήποτε χρήση στην παρασκευή τροφίμων, πρώτων υλών ζωοτροφών, οργανικών λιπασμάτων ή βελτιωτικών εδάφους, και
                                                
                                                            i)
                                                         
                                                         
                                                            έχει ληφθεί από υγιή ζώα που εσφάγησαν σε σφαγείο· και
                                                         
                                                      
                                                            ii)
                                                         
                                                         
                                                            είτε υποβλήθηκε σε ξήρανση για περίοδο 42 ημερών σε μέση θερμοκρασία τουλάχιστον 20 °C· και/ή
                                                         
                                                      
                                                            iii)
                                                         
                                                         
                                                            έχει θερμανθεί επί μία ώρα σε θερμοκρασία τουλάχιστον 80 °C στον πυρήνα· και/ή
                                                         
                                                      
                                                            iv)
                                                         
                                                         
                                                            έχει υποβληθεί σε καύση επί μία ώρα σε θερμοκρασία τουλάχιστον 800 °C στον πυρήνα για να τεφροποιηθεί· και/ή
                                                         
                                                      
                                                            v)
                                                         
                                                         
                                                            υποβλήθηκε σε διεργασία οξίνισης έτσι ώστε το pH να διατηρηθεί για τουλάχιστον μία ώρα σε λιγότερο από 6 στον πυρήνα.»
                                                         
                                                      
                                          
                              
                                    β)
                                 
                                 
                                    στο κεφάλαιο II τμήμα 9 στοιχείο α), το σημείο i) αντικαθίσταται από το ακόλουθο κείμενο:
                                    
                                                «i)
                                             
                                             
                                                Στην περίπτωση υλικών που προορίζονται για την παραγωγή βιοντίζελ, ελαιοχημικών προϊόντων ή για την παραγωγή ανανεώσιμων καυσίμων που έχουν υποβληθεί στην επεξεργασία που αναφέρεται στο παράρτημα IV κεφάλαιο IV τμήμα 2 σημείο ΙΒ, ζωικά υποπροϊόντα που αναφέρονται στα άρθρα 8, 9 και 10 του κανονισμού (ΕΚ) αριθ. 1069/2009·»
                                             
                                          
                              
                                    γ)
                                 
                                 
                                    στο κεφάλαιο V, ο πίνακας αντικαθίσταται από τον ακόλουθο πίνακα:
                                    
                                                 
                                             
                                             
                                                «Παράγωγα προϊόντα
                                             
                                             
                                                Κανόνες για την εξαγωγή
                                             
                                          
                                                1
                                             
                                             
                                                
                                                            —
                                                         
                                                         
                                                            μεταποιημένη κόπρος
                                                         
                                                      
                                                            —
                                                         
                                                         
                                                            οργανικά λιπάσματα, προϊόντα λιπασματοποίησης ή κατάλοιπα διάσπασης από μετασχηματισμό βιοαερίου που δεν περιέχουν άλλα ζωικά υποπροϊόντα ή παράγωγα προϊόντα πλην της μεταποιημένης κόπρου
                                                         
                                                      
                                                            —
                                                         
                                                         
                                                            μεταποιημένη ζωική πρωτεΐνη που περιέχει μεταποιημένη κόπρο ως συστατικό μείξης
                                                         
                                                      
                                             
                                                τα ακόλουθα παράγωγα προϊόντα πρέπει να πληρούν τουλάχιστον τους όρους που ορίζονται στο παράρτημα XI κεφάλαιο I τμήμα 2 στοιχεία α), β), δ) και ε):
                                                
                                                            —
                                                         
                                                         
                                                            μεταποιημένη κόπρος
                                                         
                                                      
                                                            —
                                                         
                                                         
                                                            οργανικά λιπάσματα, προϊόντα λιπασματοποίησης ή κατάλοιπα διάσπασης από μετασχηματισμό βιοαερίου που δεν περιέχουν άλλα ζωικά υποπροϊόντα ή παράγωγα προϊόντα πλην της μεταποιημένης κόπρου
                                                         
                                                      
                                                            —
                                                         
                                                         
                                                            μεταποιημένη κόπρος ως συστατικό μείξης σε μεταποιημένη ζωική πρωτεΐνη
                                                         
                                                      
                                          
                                                2
                                             
                                             
                                                προϊόντα αίματος και ενδιάμεσα προϊόντα
                                             
                                             
                                                αίμα, προϊόντα αίματος και ενδιάμεσα προϊόντα που παράγονται στην ΕΕ ή εισάγονται στην ΕΕ σύμφωνα με τις απαιτήσεις υγείας που καθορίζονται στο παράρτημα XII ή στο κεφάλαιο II τμήματα 2 και 3 του παρόντος παραρτήματος για χρήση εκτός της αλυσίδας ζωοτροφών των ζώων εκτροφής, με την προϋπόθεση ότι συμμορφώνονται με τις απαιτήσεις για την εισαγωγή της τρίτης χώρας προορισμού.»